CELEX: 31959R0005
Language: mt
Date: 1958-12-22 00:00:00
Title: Ir-Regolament Nru 5 li jemenda l-lista B ta’ l-Anness IV tat-Trattat

Avviż Legali Importanti

|

31959R0005

Official Journal 007 , 09/02/1959 P. 0185 - 0185 Spanish special edition: Chapter 01 Volume 1 P. 0014  Portuguese special edition Chapter 01 Volume 1 P. 0014 

		Regolament Nru 5li jemenda l-lista B ta’ l-Anness IV tat-TrattatIL-KUNSILL TAL-KOMUNITÀ EWROPEA DWAR L-ENERĠIJA ATOMIKA,Wara li kunsidra d-dispożizzjonijiet tat-Trattat, b’mod partikolari l-Artikoli 1 u 92, it-tieni paragrafu;Wara li kunsidra l-proposta tal-Kummissjoni;Wara li kunsidra li r-reatturi nukleari huma kontemplati fil-lista A 2, l-Anness IV tat-Trattat, waqt li l-partijiet u l-komponenti għar-reatturi nukleari huma kontemplati fil-lista B;Wara li kunsidra li l-fatt li jiġu attribwiti diversi reġimi doganali għar-reatturi nukleari min naħa waħda, waqt li min-naħa l-oħra jiġu attribwiti oħrajn għall-partijiet u komponenti ta’ reatturi nukleari, iwassal biex ikun hemm ostaklu serju biex jitwettqu l-għanijiet tal-Komunità;Wara li kunsidra li differenza bħal din fir-reġim twassal biex tinkoraġġixxi l-importazzjoni fil-Komunità ta’ reatturi nukleari sħaħ, u tkun qed tippreġudika l-bini ta’ partijiet u komponenti ta’ reatturi nukleari min-naħa ta’ l-industrija fil-Komunità;Wara li kunsidra, għalhekk, li r-reġim eċċezzjonali li jkun ġej mill-inklużjoni ta’ partijiet u komponenti ta’ reatturi nukleari fuq lista differenti minn dik li jkun fiha r-reatturi nfushom, għandu jiġi mibdul f’reġim li jkun jinkludi l-partijiet u l-komponenti tar-reatturi nukleari fuq l-istess lista li fiha tkun tidher l-informazzjoni dwar għalfejn huma destinati li jmorru;Wara li kunsidra li riżultat bħal dan ikun inkiseb wara t-tneħħija tal-kelmiet "partijiet u komponenti għal reatturi nukleari" mil-lista B ta’ l-Anness IV tat-Trattat;ADOTTA DAN IR-REGOLAMENT:Artikolu 1Il-kelmiet "partijiet u komponenti għal reatturi nukleari", li jidhru fil-lista B ta’ l-Anness IV tat-Trattat, għandhom jitħassru.Artikolu 2Dan ir-Regolament għandu jidħol fis-seħħ wara l-għoxrin jum mill-pubblikazzjoni tiegħu fil-Ġurnal Uffiċjali tal-Komunità Ewropea.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell, fit-22 ta’ Diċembru 1958.Għall-KunsillIl-PresidentS. Balke--------------------------------------------------